Ջոնաթան դոս Սանտոս

Ջոնաթան դոս Սանտոս Ռամիրես (իսպ.՝ Jonathan dos Santos Ramírez, ապրիլի 26, 1990, Մոնտերեյ, Մեքսիկա), մեքսիկացի ֆուտբոլիստ, հենակետային կիսապաշտպան, խաղում է «Լոս Անջելես Գալաքսի» և Մեքսիկայի ֆուտբոլի ազգային հավաքականում։ Ջովանի դոս Սանտոսի կրտսեր եղբայրը։


== Ակումբային կարիերա ==


=== «Բարսելոնա» և «Բարսելոնա Բ» ===


==== 2009-2010 մրցաշրջան ====
Ջոնաթանը «Բարսայի» պատանեկան թիմ հրավիրվել է Լուիս Էնրիկեի կողմից։ 2009 թվականի սեպտեմբերի 5-ին «Մալյորկայի» պատանեկան թիմի դեմ խաղում դոս Սանտոսը իր նորամուտն է անցկացրել «Բարսելոնա Բ-ի» կազմում։ Ջոնաթանը «Բարսելոնայի» հիմնական կազմում նորամուտը նշել է 2009 թվականի հոկտեմբերի 28-ին «Կուլտուրալ Լեոնեսայի» դեմ խաղում, խաղի 80-րդ րոպեին փոխարինելով կիսապաշտպան Սեյդու Կեյտային, իսկ իր թիմը հաղթեց 2-0 հաշվով։ Չեմպիոնների Լիգայում դոս Սանտոսը դեբյուտել է 2009 թվականի նոյեմբերի 24-ին «Ինտերի» դեմ (2-0)՝ 92-րդ րոպեին փոխարինելով Անդրես Ինիեստային։ Մրցաշրջանի ավարտին շատ ֆուտբոլիստներ ստացան վնասվածքներ, և Պեպ Գուարդիոլան հիմնական թիմ հրավիրեց երկրորդ թիմի ֆուտբոլիստների։ Դոս Սանտոսը Իսպանական Լա լիգայում առաջին անգամ ելույթ է ունեցել 2010 թվականի հունվարի 2-ին «Վիլյառեալի» դեմ խաղում՝ 60-րդ րոպեին փոխարինելով Անդրես Ինիեստային։


==== 2010-2011 մրցաշրջան ====
Դոս Սանտոսը «Բարսա Բ-ի» այլ խաղացողների հետ մասնակցում է միջմրցաշրջանային երեք ընկերական խաղի։ Պեպ Գուարդիոլան նրան օգտագործում է որպես հենակետային կիսապաշտպան։ Այդ առիթով մեքսիկացին ասել է. «Ինձ համար շատ հարմար դիրք է»։


==== 2011-2012 մրցաշրջան ====
Միջմրցաշրջանային խաղերի ընթացքում նա մասնակցում է Audi Cup 2011-ի կիսաեզրափակչին, «Բարսան» հետխաղյա 11-մետրանոցների արդյունքում հաղթել է, իսկ դոս Սանտոսը գոլ է խփել և՛ խաղի ընթացքում, և՛ 11-մետրանոցների։ Մրցաշարի եզրափակչում Դոս Սանտոսը խաղացել է աջ պաշտապանի դիրքում։ 2011 թվականի նոյեմբերի 24-ին դոս Սանտոսը հայտարարել է, որ ակումբի հետ պայմանագիրը երկարաձգել է մինչև 2015 թվականը։


==== 2012-2013 մրցաշրջան ====
Այդ մրցաշրջանից դոս Սանտոսը սկսել է խաղալ «Բարսելոնայի» հիմնական կազմում։ Նա վերցրել է 12 համարը, որը 4 տարի ակումբում ոչ ոք չէր կրում։


=== «Վիլյառեալ» ===
2014 թվականի ամռանը Ջոնաթանը 2 միլիոն եվրոյի դիմաց տեղափոխվել է «Վիլյառեալ», որտեղ խաղում էր իր եղբայր Ջովանին։ Պայմանագիրը կնքվել է 5 տարով։ Դեկտեմբերի 21-ին «Դեպորտիվո Լա Կորունյայի» դեմ խաղում նա Լա Լիգայում խփել է իր առաջին գոլը։
2016-17 մրցաշրջանում նա մասնակցել է առաջնության 34 խաղի, խփել 2 գոլ և կատարել գոլային 3 փոխանցում։


=== «Լոս Անջելես Գալաքսի» ===
2017 թվականի հուլիսի վերջին Ջոնաթանը տեղափոխվել է MLS ներկայացնող «Լոս Անջելես Գալաքսի», որտեղ նորից միացել է իր եղբորը։ Ինչպես եղբայրը, նա պայմանագիրը կնքել է Բեքհեմի կանոնով։ Տրանսֆերի արժեքը ըստ Goal.com կայքի կազմել է 5 միլիոն դոլար։


== Կարիերան հավաքականում ==
Դոս Սանտոսը Մեքսիկայի հավաքականում առաջին անգամ ելույթ է ունեցել 2009 թվականի հոկտեմբերի 30-ին Կոլումբիայի հավաքականի դեմ ընկերական խաղում՝ 72-րդ րոպեին փոխարինելով Պատրիսիո Արաուխոյին։ Խաղում մեքսիկացիները 2-1 հաշվով պարտվել է։


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Պրոֆիլը Чемпионат.com կայքում Archived 2016-03-04 at the Wayback Machine.
Ֆուտբոլիստի էջը soccerway.com կայքում(անգլ.)
Ֆուտբոլիստի էջը worldfootball.net կայքում(անգլ.)
Վիճակագրութունը National Football Teams կայքում(անգլ.)
Ջոնաթան դոս Սանտոս պրոֆիլը BDFutbol կայքում